Fredrik IX

**Fredrik IX** (tansk. Frederik 9., *Christian Frederik Franz Michael Carl Valdemar Georg*); (11. maaliskuuta 1899 Sorgenfrin palatsi Kööpenhamina – 14. tammikuuta 1972 Kööpenhamina) oli Tanskan kuningas 20. huhtikuuta 1947 alkaen aina kuolemaansa vuoteen 1972 asti.

Etelätanskalaisessa Sønderborgin kaupungissa tunnetaan ruokalaji nimeltä Kuningas Fidden suosikki (), jota tarjoiltiin väitetysti Gråstenin linnassa kuninkaan syntymäpäivillä.  

## Varhaiset vuodet ja suku
Frederik oli Tanskan kuninkaan Kristian X:n ja kuningatar Alexandrinen poika. Hänen nuorempi veljensä oli perintöprinssi Knud.

Kruununprinssi Frederik opiskeli Tanskan laivastoakatemiassa ja Kööpenhaminan yliopistossa, ja rikkoi näin sukunsa perinteitä, jotka olisivat edellyttäneet uraa maavoimissa. Ennen kuin hänestä tuli kuningas, hän oli hankkinut kontra-amiraalin arvon. Sen lisäksi kuningas rakasti musiikkia ja oli hyvä pianonsoittaja ja kapellimestari.

### Perhe-elämä
Vuonna 1922 Fredrik oli kihloissa Kreikan prinsessa Olgan kanssa, mutta he eivät koskaan menneet naimisiin. Hän avioitui Ruotsin prinsessa Ingridin (1910–2000), tulevan Ruotsin kuningas Kustaa VI Aadolfin ja kruununprinsessa Margaretin tyttären kanssa 24. toukokuuta 1935. Tästä avioliitosta syntyi kolme tytärtä:

* Prinsessa Margareeta (s.1940), Tanskan kuningatar Margareeta II. Avioitui ranskalaisen kreivi, Henri de Laborde de Monpezatin kanssa vuonna 1967 ja aviomiehestä tuli Tanskan prinssi Henrik.
* Prinsessa Benedikte (s. 1944). Avioitui Sayn-Wittgenstein-Berleburgin prinssi Richardin kanssa vuonna 1968.
* Prinsessa Anne-Marie (s. 1946). Avioitui Helleenien kuninkaan Konstantin II:n kanssa vuonna 1964.

Koska kuninkaalla ei ollut poikia, oletettiin, että hänen nuorempi veljensä Knud perisi kruunun Tanskan sen aikaisten lakien mukaan. Kuitenkin vuonna 1953 lakia muutettiin ja kruununperijän tuli olla verisukulainen. Koska kuninkaalla ei ollut poikia, hänen vanhin tyttärensä, prinsessa Margareeta peri kruunun ja hänestä tuli kuningatar Margareeta II.

## Kuninkaana
Kuningas Fredrik IX:n valtakaudella tapahtui suuria muutoksia. Tanska kehittyi moderniksi hyvinvointivaltioksi. 1960-luvun talouskasvun seurauksena naisten osuus työvoimasta kasvoi.

Fredrik IX teki valtiovierailun Suomeen kesäkuussa 1958.

## Kuolema
Piakkoin vuoden 1972 uudenvuodenpuheensa jälkeen kuningas sairastui. Lisäksi hän sai sydänkohtauksen 3. tammikuuta. Kuoltuaan 72-vuotiaana 14. tammikuuta 1972 kuningas Fredrik IX haudattiin Roskilden tuomiokirkon ulkopuolelle, lähelle Kööpenhaminaa. Aikaisemmat hallitsijat oli haudattu tuomiokirkon sisälle, mutta kuningas itse oli toivonut tulla haudatuksi kirkon ulkopuolelle.

## Kunnianosoituksia

### Tanskalaiset

*  Elefanttiritarikunnan ritari (1912)
*  Dannebrogin ritarikunnan suurkomentaja (1936)
*  Pitkän palveluksen mitali laivastosta

Lähde:

### Ulkomaalaiset

*  Islannin Haukan ritarikunnan suurristi (Islanti, 1921)
*  Itävallan tasavallan kunniamitalin suurristi (Itävalta, 1962)
*  Valkoisen leijonan ritarikunnan 1. luokka (Tšekkoslovakia, 1935)
*  Duarten, Sánchezin ja Mellan ritarikunnan suurristi kultatähdellä (Dominikaaninen tasavalta)
*  Valkoisen Ruusun ritarikunta ketjulla (Suomi, 1926)
*  Vapaussodan muistomitali (Suomi)
*  Talvisodan muistomitali (Suomi)
*  Muistomitali inhimillisestä auliudesta (Suomi)
*  Mustan kotkan ritarikunta ketjulla (Preussi)
*  Punaisen kotkan ritarikunnan suurristi (Preussi)
*  Wendien kruunun ritarikunnan suurristi kultakruunulla (Mecklenburg-Schwer)
*  Pyhien Yrjön ja Konstantinuksen ritarikunnan suurristi (Kreikka)
*  Kunnialegioonan suurristi (Ranska)
*  Pyhimmän ilmoituksen ylimmän ritarikunnan ritari (Italia, 1917)
*  Krysanteemiritarikunta ketjulla (Japani)
*  Perun auringon ritarikunnan suurristi timanteilla (Peru)
*  Pyhän Andreaksen ritarikunnan ritari (Venäjä)
*  Pyhän Aleksanteri Nevskin ritarikunnan ritari (Venäjä)
*  Valkoisen kotkan ritarikunnan ritari (Venäjä)
*  Pyhän Annan ritarikunnan 1. luokka (Venäjä)
*  Pyhän Stanislauksen ritarikunnan 1. luokka (Venäjä)
*  Serafiimiritarikunnan ritari (Ruotsi, 1917)
*  Chula Chom Klaon ritarikunnan suurristi (Thaimaa)
*  Chakri-dynastian ritarikunnan ritari (Thaimaa, 1917)

Lähde:

## Lähteet

## Aiheesta muualla